
Da li se za manje formate Kur’ana može kazati “mali Kur’an”?


* 
* 
* 
* 
* 
* 
* 

 

Da li se za manje formate Kur’ana može kazati mali Kur’an?
==========================================================

 

Časni *[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")* jeste Allahov govor, najveći je i najistinitiji. Kolika je razlika između Uzvišenog Stvoritelja i Njegovih stvorenja, ako se tako uopće i može kazati, tolika je razlika između Allahovog govora i govora ljudi. Zato se Kur’an mora veličati na sve moguće načine, pa i izbjegavanjem izraza “mali Kur’an” jer Kur’an ne može biti malehan, on je velik i najveličanstveniji govor. Može se kazati “džepni Mushaf” ili “mali format Mushafa”. U tom slučaju misli se na male listove i slova, a ne na Allahove riječi. Izraz “mali Kur’an” može aludirati na huljenje i vrijeđanje Uzvišenog Allaha. Prve generacije prezirale su izraz “mali Mushaf”. To je preneseno od Mudžahida, Ibrahima Nehaija, Ibn Musejjiba i nekih drugih. (Ibn Ebu Šejbe, 2/241, Ibn Ebu Davud, u djelu *El-Mesahif*, 494-498, i Bejheki, u djelu *Šuabul-iman*, 2/545-546.)


U jednom ništavnom hadisu stoji da je Ebu Hurejre, radijallahu anhu, prenio da je *[Poslanik](https://pitajucene.com/search/poslanik/questions/ "Pretraži pitanja o poslanicima")*, ﷺ, zabranio da se kaže “mala *[džamija](https://pitajucene.com/search/d%C5%BEamij/questions/ "Pretraži pitanja o džamijama")* i mali Kur’an” (Ibn Adi, u djelu *El-Kamil*, 1/331. Imam Zehebi ovo predanje smatra ništavnim i kaže da liči na apokrifno predanje. Vidjeti: *Sijeru ealamin-nubela*, 14/546.). A Allah najbolje zna.


Odgovorio: Dr. Safet Kuduzović


